rejauldu/bengali-wikipedia huggingface dataset:
গরিমা বিক্রান্ত সিং (গরিমা শ্রীবাস্তব) একজন ভারতীয় অভিনেত্রী, তিনি লাইফের ওকে'র গুস্তাখ দিলে সরস্বতীর ভূমিকায় সবচেয়ে বেশি পরিচিত।  তিনি ছোট বাহু সিজন ২, (জি টিভি), ফির সুবাহ হোগি (জি টিভি), রাহে তেরা আশীর্বাদ (কালার্স টিভি), চাঁদ কে পাল চলো (ইমাজিন), এবং পরিবার (জি টিভি) এর মতো শোতে উপস্থিত হয়েছিলেন।  তিনি রাজকুমার সন্তোষীর ছবি হালা বলের সাথেও কাজ করেছেন।  তিনি রং কি ইশক কে রঙ সাফদে দুলারি চরিত্রে অভিনয় করেছিলেন।  গারিমা নিমকি মুখিয়ায় বিহারের এক মহিলার ভূমিকায় অভিনয় করেছিলেন।  ধারাবাহিক  সাল ধারাবাহিক চরিত্র তথ্যসূত্র ২০১৯ নজর পান্না  ২০১৯-২০২০ এ জাদু হে জিনকা!  সালমা  ২০১৭-২০১৮ নিমকি মুখিয়া আনারো  ২০১৫-২০১৬ ইসক কা রঙ্গ সফেদ দুলহারি  ২০১৩-২০১৪ গুস্তাক দিল সরস্বতী ২০১১-২০১২ ছোটি বহু রাধিকার সৎ মা ২০১২-২০১৩ ফির সুভা হোগী গরিমা শ্রীবাস্তব ২০০৮-২০০৯ রাহে তেরা আশীর্বাদ গুরু মাতা ২০০৮-২০০৯ চাঁদ কে পর চলো অনিশার মা ২০০৭-২০০৮ পরিবার ২০২০-বর্তমান নমক ইসক কা  আরো দেখুন  আদা খান  জোয়া আফরোজ  ভূমিক গুরুং  সানা আমিন শেখ  রাই লক্ষ্মী  প্রিয়ঙ্কা চোপড়া  তথ্যসূত্র  বহিঃসংযোগ      বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:ভারতীয় ধারাবাহিক নাটকের অভিনেত্রী বিষয়শ্রেণী:উত্তরপ্রদেশের অভিনেত্রী
ফরহাদ হোসেন দোদুল (জন্ম: জন্ম: ৫ জুন ১৯৭২) একজন বাংলাদেশী অধ্যাপক, রাজনীতিবিদ ও মেহেরপুর-১ আসনের সাবেক সাংসদ। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।  জন্ম ও ব্যক্তিগত জীবন ফরহাদ হোসেন মেহেরপুর জেলার মেহেরপুর সদর উপজেলার বোস পাড়া এলাকায় ৫ জুন ১৯৭২ সালে জন্মগ্রহণ করেন। তার বাবা ছিলেন বঙ্গবন্ধু শেখ মুজিবুর রহমানের ঘনিষ্ঠ সহচর, মেহেরপুর জেলা  আওয়ামী লীগের প্রতিষ্ঠাতা সভাপতি ও বাংলাদেশের স্বাধীনতা যুদ্ধের অন্যতম প্রধান সংগঠক ছহিউদ্দীন বিশ্বাস। ফরহাদ হোসেন বি এল কলেজ, ঢাকা বিশ্ববিদ্যালয় থেকে অধ্যয়ন করেন। তিনি রাজনৈতিক পরিবারে জন্মগ্রহণ করেছেন এং সেই সূত্র ধরেই ১১ তম জাতীয় সংসদ নির্বাচনে মেহেরপুর-১ আসনের হয়ে আওয়ামী লীগ থেকে মনোনয়ন পান এবং জয় লাভ করেন।  তার পিতা মোহাম্মদ সহিউদ্দিন মুক্তিযুদ্ধা ছিলেন। তিনি (মোহাম্মদ সহিউদ্দিন) তৎকালীন কুষ্টিয়া-৫ ও মেহেরপুর-১ আসনের সংসদ সদস্য ছিলেন।  তিনি সৈয়দ নজরুল ইসলামের ভাতিজি সৈয়দ মোনালিসা ইসলাম শিলার সাথে বিবাহ বন্ধনে আবদ্ধ হন ২০০৪ সালে। তার স্ত্রী হিসাবে স্থানীয় জেলা যুব মহিলা লীগের সহসভাপতি। সামিন ও মাহিন নামে তার দুটি ছেলে সন্তান রয়েছে।  রাজনৈতিক জীবন ফরহাদ হোসেন ২০১৪ সালের ডিসেম্বরে অনুষ্ঠিত সংসদ নির্বাচনে মেহেরপুর-১ আসন থেকে থেকে বাংলাদেশ আওয়ামী লীগের হয়ে সংসদ সদস্য নির্বাচিত হন।  ২০১৮ সালের একাদশ জাতীয় সংসদ নির্বাচনেও তিনি মেহেরপুর-১ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হন।  ৭ জানুয়ারি ২০১৯ থেকে ১০ জানুয়ারি ২০২৪ পর্যন্ত তিনি জনপ্রশাসন মন্ত্রণালয়ের প্রতিমন্ত্রী হিসেবে দায়িত্ব পালন করেন।  ২০২৪ সালের দ্বাদশ জাতীয় সংসদ নির্বাচনেও তিনি মেহেরপুর-১ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হন।  ১০ জানুয়ারি ২০২৪ থেকে ৫ আগস্ট ২০২৪ পর্যন্ত তিনি জনপ্রশাসন মন্ত্রণালয়ের মন্ত্রী হিসেবে দায়িত্ব পালন করেন।  ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।  তথ্যসূত্র   বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:দশম জাতীয় সংসদ সদস্য বিষয়শ্রেণী:মেহেরপুর জেলার ব্যক্তি বিষয়শ্রেণী:একাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:শেখ হাসিনার চতুর্থ মন্ত্রিসভার সদস্য বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:সরকারি ব্রজলাল কলেজের প্রাক্তন শিক্ষার্থী বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:শেখ হাসিনার পঞ্চম মন্ত্রিসভার সদস্য
কেরল কংগ্রেস (জ্যাকব) হল ভারতের কেরল রাজ্যের একটি আঞ্চলিক রাজনৈতিক দল। এটি প্রাক্তন মন্ত্রী প্রয়াত টিএম জ্যাকব দ্বারা প্রতিষ্ঠিত কেরল কংগ্রেসের একটি দল, যিনি কেরল বিধানসভায় শিক্ষা, সেচ, সংস্কৃতি এবং নাগরিক সরবরাহের মতো পোর্টফোলিওগুলি অধিষ্ঠিত করেছেন।   তথ্যসূত্র   বিষয়শ্রেণী:ভারতের রাজনৈতিক দল বিষয়শ্রেণী:১৯৯৩-এ প্রতিষ্ঠিত রাজনৈতিক দল বিষয়শ্রেণী:কেরল কংগ্রেসের বিচ্ছিন্ন দল বিষয়শ্রেণী:কেরলের রাজনৈতিক দল
কৃষ্ণগঞ্জ  (বিধানসভা কেন্দ্র) ভারতের পশ্চিমবঙ্গ রাজ্যের নদিয়া জেলার একটি বিধানসভা কেন্দ্র। এই কেন্দ্রটি এসসি এর জন্য সংরক্ষিত। হাঁসখালি বিধানসভা কেন্দ্র ২০১১ সাল পর্যন্ত বিদ্যমান ছিল। এলাকা ভারতের সীমানা পুনর্নির্ধারণ কমিশনের নির্দেশিকা অনুসারে, ৮৮ নং  কৃষ্ণগঞ্জ (এসসি) বিধানসভা কেন্দ্রটি কৃষ্ণগঞ্জ সমষ্টি উন্নয়ন ব্লক এবং বাদকুল্লা-১, বাদকুল্লা-২, বেতনা গোবিন্দপুর, দক্ষিণপাড়া-১,  দক্ষিণপাড়া-২, গাজনা, ময়ূরহাট-১ এবং ময়ূরহাট-২ গ্রাম পঞ্চায়েত গুলি হাঁসখালি সমষ্টি উন্নয়ন ব্লক এর অন্তর্গত।  কৃষ্ণগঞ্জ বিধানসভা (এসসি) কেন্দ্রটি ১৩ নং রানাঘাট লোকসভা কেন্দ্র (এসসি) এর অন্তর্গত।   বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল১৯৭৭কৃষ্ণগঞ্জজ্ঞানেন্দ্রনাথ বিশ্বাসভারতের কমিউনিস্ট পার্টি (মার্ক্সবাদী)১৯৮২জ্ঞানেন্দ্রনাথ বিশ্বাসভারতের কমিউনিস্ট পার্টি (মার্ক্সবাদী)১৯৮৩জ্ঞানেন্দ্রনাথ বিশ্বাসভারতের কমিউনিস্ট পার্টি (মার্ক্সবাদী)১৯৮৭নয়ন চন্দ্র সরকারভারতের কমিউনিস্ট পার্টি (মার্ক্সবাদী) ১৯৯১সুশীল বিশ্বাসভারতের কমিউনিস্ট পার্টি (মার্ক্সবাদী) ১৯৯৬সুশীল বিশ্বাসভারতের কমিউনিস্ট পার্টি (মার্ক্সবাদী)২০০১সুশীল বিশ্বাসভারতের কমিউনিস্ট পার্টি (মার্ক্সবাদী)২০০৬বিনয় কৃষ্ণ বিশ্বাসভারতের কমিউনিস্ট পার্টি (মার্ক্সবাদী) ২০১১সুশীল বিশ্বাসসর্বভারতীয় তৃণমূল কংগ্রেস২০১৫ (উপ-নির্বাচন) সত্যজিৎ বিশ্বাসসর্বভারতীয় তৃণমূল কংগ্রেস ২০১৬সত্যজিৎ বিশ্বাসসর্বভারতীয় তৃণমূল কংগ্রেস ২০১৯ (উপ-নির্বাচন)আশিস কুমার বিশ্বাসভারতীয় জনতা পার্টি২০২১আশিস কুমার বিশ্বাসভারতীয় জনতা পার্টি  নির্বাচনী ফলাফল ২০১৫ উপনির্বাচন ২১শে অক্টোবর ২০১৪ সালে কৃষ্ণগঞ্জ আসনটিতে তৃণমূল কংগ্রেসের বিধায়ক সুশীল বিশ্বাসের মৃত্যুর কারণে এই নির্বাচন অনুষ্ঠিত হয়।     ২০১১ নির্বাচন ২০১১ সালের নির্বাচনে, তৃণমূল কংগ্রেসের সুশীল বিশ্বাস তার নিকটতম প্রতিদ্বন্দ্বী সিপিআই (এম) -এর বরুণ বিশ্বাসকে পরাজিত করেন।     ১৯৭৭-২০০৬ ২০০৬ সালের বিধানসভা নির্বাচনে, সিপিআই (এম) -এর বিনয় কৃষ্ণ বিশ্বাস ৮৮ কৃষ্ণগঞ্জ (এসসি) কেন্দ্র থেকে জয়ী হন তার নিকটবর্তী প্রতিদ্বন্দ্বী তৃণমূল কংগ্রেসের সুশীল বিশ্বাসকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১, ১৯৯৬ এবং ১৯৯১ সালে সিপিআই (এম) -এর সুশীল বিশ্বাস তৃণমূল কংগ্রেস/কংগ্রেসের বিধান চন্দ্র পোদ্দারকে পরাজিত করেন। সিপিআই (এম) -এর নয়ন চন্দ্র সরকার ১৯৮৭ সালে কংগ্রেসের মৃণাল কান্তি বিশ্বাসকে পরাজিত করেন। সিপিআই (এম) এর জ্ঞানেন্দ্রনাথ বিশ্বাস ১৯৮২ সালে কংগ্রেসের আনন্দ মোহন বিশ্বাসকে পরাজিত করেন এবং ১৯৭৭ সালে জনতা পার্টির অমুল্য কুমার বিশ্বাসকে পরাজিত করেন। এই কেন্দ্রটি এর আগে বিদ্যমান ছিল না।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:নদিয়া জেলার রাজনীতি
টিরেল ইয়োহানেস চিকো মালাসিয়া (; জন্ম: ১৭ আগস্ট ১৯৯৯; টিরেল মালাসিয়া নামে সুপরিচিত) হলেন একজন ওলন্দাজ পেশাদার ফুটবল খেলোয়াড়। তিনি বর্তমানে ইংরেজ ক্লাব ম্যানচেস্টার ইউনাইটেড এবং নেদারল্যান্ডস জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেলেন।  ২০১৪ সালে, মালাসিয়া নেদারল্যান্ডস অনূর্ধ্ব-১৬ দলের হয়ে নেদারল্যান্ডসের বয়সভিত্তিক পর্যায়ে অভিষেক করেছিলেন। প্রায় ছয় বছর যাবত নেদারল্যান্ডসের বয়সভিত্তিক দলের হয়ে খেলার পর, তিনি ২০২১ সালে নেদারল্যান্ডসের হয়ে আন্তর্জাতিক পর্যায়ে অভিষেক করেছেন; নেদারল্যান্ডসের জার্সি গায়ে তিনি এপর্যন্ত ৯ ম্যাচে অংশগ্রহণ করেছেন।  প্রারম্ভিক জীবন টিরেল ইয়োহানেস চিকো মালাসিয়া ১৯৯৯ সালের ১৭ই আগস্ট তারিখে নেদারল্যান্ডসের রটারডামে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল মালাসিয়া কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১১ই নভেম্বর তারিখে ঘোষিত নেদারল্যান্ডসের ২৬ সদস্যের চূড়ান্ত দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল নেদারল্যান্ডস  ২০২১  ১  ০ ২০২২  ৫  ০ ২০২৩  ৩  ০ সর্বমোট  ৯  ০  তথ্যসূত্র  বহিঃসংযোগ           বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ওলন্দাজ পুরুষ ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:নেদারল্যান্ডসের আন্তর্জাতিক ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:ফেইয়ানর্টের খেলোয়াড় বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:এরেডিভিজির খেলোয়াড় বিষয়শ্রেণী:নেদারল্যান্ডসের অনূর্ধ্ব-২১ আন্তর্জাতিক ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:ফুটবল ফুলব্যাক বিষয়শ্রেণী:নেদারল্যান্ডসের আন্তর্জাতিক যুব ফুটবলার বিষয়শ্রেণী:পিএসভি আইন্দোভেনের খেলোয়াড় বিষয়শ্রেণী:ওলন্দাজ প্রবাসী পুরুষ ফুটবলার
দামকুড়া ইউনিয়ন বাংলাদেশের রাজশাহী বিভাগের রাজশাহী জেলার পবা উপজেলার অন্তর্গত একটি ইউনিয়ন।   অবস্থান ও আয়তন  দামকুড়া ইউনিয়নের পশ্চিমে দেওপাড়া ইউনিয়ন ও পূর্বে হড়গ্রাম ইউনিয়ন অবিস্থত। দামকুড়া ইউনিয়নের আয়তন ১৭.৩৫ বর্গ কিলোমিটার।   প্রশাসনিক এলাকা  এখানে গ্রামের সংখ্যা ২৩ টি, মৌজার সংখ্যা ১৩ টি, এবং হাট/বাজার সংখ্যা ০২ টি। এই ইউনিয়নের গ্রামগুলো হচ্ছেঃ আলোক ছত্র, আশগ্রাম, বাইশ বলদ, বাথান বাড়ী, ভিমের ডাইং, দেলুয়াবাড়ী, গোসাই পুর,  হরিষার ডাইং, কাদিপুর, ভবানীপুর,  কলার টিকর, দেশলাপাড়া, পুরাতন মধুপুর,  বিন্দারামপুর, মুরারীপুর, ভাবকী মধুপুর, জোতরাবন, মধুপুর, দামকুড়া হাট-(মাহালীপাড়া), মেদোবাড়ী, রাহী, শিতলাই ও গোবিন্দপুর।   ইতিহাস  দামকুড়া শব্দটির উৎপত্তি মূলত দুইটি পৃথক শব্দ দাম ও কুড়া থেকে। দাম বলতে এখানে কচুরীপানাকে বোঝানো হয়েছে এবং কুড়া বলতে কুঁড়েঘরকে। আজকের দামকুড়া বাজারের দোকানপাটগুলো এককালে কুঁড়েঘর সদৃশ হওয়ায় এবং বাজারের পাশের খালে প্রচুর পরিমাণে দাম বা কচুরীপানা থাকার কারণে উক্ত বাজার তথা এলাকার নাম দামকুড়া রাখা হয়েছে।   জনসংখ্যার উপাত্ত  ২০১১ সালের আদম শুমারি অনুযায়ী জনসংখ্যা ২০,৭৮১ জন (প্রায়)। দামকুড়া ইউনিয়নের সাক্ষরতার হার হচ্ছে ৬৫%।   শিক্ষা  শিক্ষার প্রতিষ্ঠানের মধ্যে কলেজঃ ০১টি, উচ্চ বিদ্যালয়ঃ ০৩টি, বালিকা উচ্চ বিদ্যালয়ঃ ০১টি, নিম্ন মাধ্যমিক বিদ্যালয়ঃ ০১টি, মাদ্রাসা- ০৩টি, সরকারী প্রাথমিক বিদ্যালয় ০৪টি এবং বে-সরকারী রেজিঃ প্রাঃ বিদ্যালয় আছে ০১টি।       অর্থনীতি  এখানকার মানুষের প্রধান অর্থনীতি কৃষি। এখানে প্রচুর আম, পেঁপে, কলা, লিচু, ধান, ভূট্টা চাষ হয়। এছাড়া দামকুড়া বাজারকে কেন্দ্র করে এখানে ছোট ছোট ব্যবসার প্রতিষ্ঠান গড়ে উঠেছে। যা এই এলাকার প্রাণকেন্দ্র।   উল্লেখযোগ্য ব্যক্তি   আলহাজ্ব মোঃ মোজাহার আলী মোল্লা  মো. আকতার হোসেন সরকার। আবদুল মান্নান মাস্টার। মৌলভী রিয়াসাত আলী। আবদুস সালাম চেয়ারম্যান। শাহজাহান আলী চেয়ারম্যান। ইউনুস আলী সরকার। ইউসুফ আলী মন্ডল। প্রিন্সিপ্যাল বেলাল হোসেন।   নদীসমূহ  দামকুড়া ইউনিয়নে একটি সুবিশাল খাল রয়েছে। যেটি জোহাখালি নামে পরিচিত। খালটি পদ্মা নদীর রাজাবাড়ী অংশ থেকে উৎপত্তি হয়েছে। খালটি প্রস্থে ছোট হলেও দৈর্ঘ্যে বিশাল। খালটি দামকুড়া হাট উচ্চ বিদ্যালয় এবং এক‌ই সাথে  দামকুড়া হাটের পাশ দিয়ে  বয়ে গেছে। দামকুড়া হাটে এই খালটির উপরে একটি ব্রিজ রয়েছে।   চিত্তাকর্ষক স্থান  বরেন্দ্র রিসোর্ট : বরেন্দ্র রিসোর্টের অবস্থান শিতলাই বাজার থেকে ০১ কিলোমিটার উত্তর পূর্বে। মনোরম প্রাকৃতিক পরিবেশের জন্য দেশের বিভিন্ন স্থান থেকে উক্ত রিসোর্টে লোকজন ঘুরতে আসেন।   আরও দেখুন    তথ্যসূত্র    বহিঃসংযোগ   দামকুড়া  ইউনিয়ন  - জাতীয় তথ্য বাতায়ন।  বিষয়শ্রেণী:পবা উপজেলার ইউনিয়ন
হবিগঞ্জ মেডিকেল কলেজ বাংলাদেশের সিলেট বিভাগের হবিগঞ্জ জেলায় অবস্থিত একটি চিকিৎসা মহাবিদ্যালয়। ২০১৮ সালের ১০ জানুয়ারি ৫১ জন শিক্ষার্থী নিয়ে মেডিকেল কলেজটি তার শিক্ষা কার্যক্রম শুরু করে। কলেজটির অবস্থান হবিগঞ্জ জেলা শহরের প্রাণকেন্দ্রে। উত্তরে সুনামগঞ্জ ও সিলেট, পূর্বে মৌলভীবাজার, পশ্চিমে কিশোরগঞ্জ ও ব্রাহ্মণবাড়িয়া জেলার মাঝে অবস্থিত দেশের ৩১তম সরকারি মেডিকেল কলেজ হিসেবে আত্মপ্রকাশ করে এটি।   ইতিহাস  ২০১৪ সালের ২৯ নভেম্বর তৎকালীন প্রধানমন্ত্রী শেখ হাসিনা হবিগঞ্জ নতুন মাঠে এক জনসভায় হবিগঞ্জে একটি মেডিকেল কলেজ প্রতিষ্ঠার ঘোষণা দেন। ২০১৫ সালের ১২ জানুয়ারি ৫০ জন ছাত্র ছাত্রীকে ভর্তির জন্য প্রশাসনিক অনুমোদন দেওয়া হয়। ২০১৬ সালের সেপ্টেম্বর মাসে কলেজটির প্রথম অধ্যক্ষ হিসেবে ডা. মো. আবু সুফিয়ানকে নিয়োগ দেয়া হয়। কিন্তু ক্লাস নেয়ার জন্য স্থান না পাওয়ায় তখন কোন শিক্ষার্থী ভর্তির জন্য অনুমোদন পায়নি। ২০১৭-১৮ শিক্ষাবর্ষে ৫১ জন শিক্ষার্থী; যার মধ্যে ১৮ জন ছাত্র এবং ৩৩ জন ছাত্রী, নিয়ে কলেজটির শিক্ষা কার্যক্রম শুরু হয়। ২০২৪ সালে এই কলেজের নাম পরিবর্তন করে হবিগঞ্জ মেডিকেল কলেজ করা হয়।   ক্যাম্পাস  থাম্ব|alt=শেখ হাসিনা মেডিকেল কলেজ, হবিগঞ্জ|হবিগঞ্জ মেডিকেল কলেজ, হবিগঞ্জ এই কলেজটি হবিগঞ্জ জেলা সদর আধুনিক হাসপাতালে অস্থায়ী ক্যাম্পাস হিসেবে ক্লাস শুরু করেছে। শ্রেণীকক্ষ হিসেবে নব-নির্মিত ২৫০ শয্যাবিশিষ্ট হাসপাতালটির ২য় ও ৩য় তলাকে নির্বাচন করা হয়েছে। পরবর্তীতে হবিগঞ্জ-লাখাই সড়কের পাশে সদর উপজেলায় প্রতিষ্ঠানটির নিজস্ব ক্যাম্পাস গড়ে তোলার পরিকল্পনা রয়েছে। এই মেডিকেল কলেজ হবিগঞ্জ পৌরসভার ৯ নং ওয়ার্ডে অবস্থিত।   শিক্ষাক্রম  প্রথম ব্যাচ, অংকুর (শিক্ষাবর্ষ ২০১৭-১৮) এর চূড়ান্ত পেশাগত পরীক্ষায় পাশের হার ছিল ৭৬%। ২৫০ শয্যা বিশিষ্ট হবিগঞ্জ সদর হাসপাতালে শিক্ষকমণ্ডলীর তত্ত্বাবধানে চলছে শেহামেক, হবিগঞ্জ এর পাঠদান কার্যক্রম। বর্তমানে ৬টি ব্যাচ এর শিক্ষা-কার্যক্রম পরিচালিত হচ্ছে। শিক্ষার্থী ও শিক্ষকমণ্ডলীর সহায়তায় বেশ কয়েকটি মেডিকেল ক্যাম্প আয়োজন, সুবিধাবঞ্চিত মানুষদের স্বাস্থ্যসেবা প্রদান ইত্যাদি  কার্যক্রম গ্রহণ করা হয়েছে। তাছাড়াও বিভিন্ন  জনসচেতনতামূলক সেমিনারের আয়োজন করা হয়ে থাকে।   আরও দেখুন   বাংলাদেশের মেডিকেল কলেজসমূহের তালিকা।   তথ্যসূত্র   বিষয়শ্রেণী:বাংলাদেশের সরকারি মেডিকেল কলেজ বিষয়শ্রেণী:২০১৮-এ বাংলাদেশে প্রতিষ্ঠিত বিষয়শ্রেণী:২০১৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:হবিগঞ্জ জেলার মহাবিদ্যালয়
right|thumb|250px|পিতলের তৈরি নকশাকৃত পেপারওয়েট (বামে)। পিতল এক প্রকারের সংকর ধাতু যা দস্তা ও তামার সংমিশ্রণে তৈরি করা হয়। পিতলে তামা ও দস্তার পরিমাণে তারতম্য ঘটতে পারে এবং এর ফলে বিভিন্ন বৈশিষ্ট্যের বিভিন্ন ধরনের পিতল তৈরি সম্ভব। চীনে খ্রিষ্টপূর্ব ৫০০ অব্দ পূর্বেও পিতলের ব্যবহার দেখা যায়।  পিতলের রাসায়নিক সংকেত Cu3Zn2   উৎপাদন  তামার গলনাংক ১০৮৩ ডিগ্রী সেলসিয়াস, অন্যদিকে দস্তার স্ফুটনাঙ্ক ৯০৭ ডিগ্রী সেলসিয়াস, তাই প্রথমে ক্রুসবলে উচ্চ তাপ প্রয়োগে তামা গলানো হয়। অতঃপর তরল তামায় যথাযথ অনুপাতে দস্তা যোগ করা হয়।  এ পর্যায়ে কিছু দস্তা বাষ্পাকারে নষ্ট হতে পারে। দস্তা মেশানোর পর প্রয়োজন হলে অন্য কোন ধাতু মেশানো যেতে পারে, যেমন সীসা বা অ্যালুমিনিয়াম। অতঃপর তরল মিশ্রণকে যথাযথ আকৃতির ছাঁচে ঢেলে পিতলের বিলেট বা স্ল্যাব তৈরী করা হয়। কোল্ড-রোলিং পদ্ধতিতে পিতলের পাত তৈরী করা হয়।   গঠন  পিতল এবং ব্রোঞ্জ একই পদার্থ নয়। পিতল হল তামা ও দস্তার সংকর। সাধারণত পিতলে ৬৭ শতাংশ তামা এবং ৩৩ শতাংশ দস্তা থাকে। তবে এতে  ৫৫ থেকে ৯৫ শতাংশ পর্যন্ত তামা থাকতে পারে। অন্যদিকে দস্তার পরিমাণ ৫ থেকে ৪০ শতাংশ পর্যন্ত হতে পারে। তামার পরিমাণ বেশি হলে স্বর্ণালী পিতলে গোলাপী আভা দেখা দেয়। অন্যদিকে দস্তার অনুপাত বাড়ানো হলে রূপালী আভা দেখা দেয়। পিতলের সংকরায়নে সাধারণত কিছু সীসা যুক্ত করা যেতে পারে। পিতলে প্রায় ২ শতাংশ সীসা যুক্ত হতে পারে। সীসা যুক্ত করা হলে পিতলের যান্ত্রিক উপযোগিতা বৃদ্ধি পায়।  সীসা ছাড়াও পিতলে অন্য ধাতু বা মৌল হিসেবে সামান্য সিলিকন, ম্যাঙ্গানিজ, আর্সেনিক, ফসফরাস ও অ্যালুমিনিয়াম থাকতে পারে।   ধর্ম পিতল একটি ধাতব পদার্থ। এর ঘনত্ব কমবেশি ৮.৫ গ্রাম/কিউবিক সেন্টিমিটার। পিতলে সহজে অক্সিডেশন হয় না ও ক্ষয় প্রাপ্ত হয় না। এটি ব্যাক্টেরিয়া প্রতিরোধকও বটে। তাই থালা-বাসন তৈরীতে এটির ব্যবহার সুপ্রচুর। ব্রোঞ্জ বা দস্তার চেয়ে এর গলনাংক উচ্চতর। পিতলের গলনাংক  ৯০০ থেকে ৯৪০ ডিগ্রী সেলসিয়াস। চুম্বক দ্বারা পিতল আকৃষ্ট হয় না। ঘর্ষণে সহজে বিদ্দুচ্চমক সৃষ্টি হয় না। এটি তাপ সুপরিবাহী।   ব্যবহার ধারণা করা হয় পিতল প্রাগৈতিহাসিক যুগ থেকে ব্যবহৃত হয়ে আসছে। মূর্তিপূজকরা পিতলের মূর্তি তৈরী করে মন্দিরে এবং ঘরে রাখে। বুদ্ধের অনেক মূর্তি পিতল দিয়ে তৈরী। সোনার মত উজ্জ্বল দেখতে বলে পিতলকে অলঙ্করণে ব্যবহার করা হয়। এছাড়া স্বল্প ঘর্ষণের বস্তু যেমন তালা, গিয়ার, বেয়ারিং, দরজার হাতল, গুলির খোসা ও ভাল্বে, পিতল দিয়ে বারা তৈরী করা হয়। বাদ্যযন্ত্রে এবং বিদ্যুতের ও পানির লাইনের কাজে এটিকে ব্যবহার করা হয়।   তথ্যসূত্র   বিষয়শ্রেণী:তামার সংকর ধাতু বিষয়শ্রেণী:দস্তার সংকর ধাতু বিষয়শ্রেণী:ধাতুবিদ্যার ইতিহাস
ঢাকা-পটুয়াখালী মহাসড়ক বা এন-৮ বাংলাদেশের একটি জাতীয় মহাসড়ক। এটি ঢাকা থেকে পটুয়াখালী জেলা শহরের পর্যন্ত গিয়েছে। এটি রাজধানী ঢাকার সাথে বাংলাদেশের দক্ষিণ পশ্চিমাঞ্চল এবং বরিশাল বিভাগের সংযোগ স্থাপন করেছে। সায়েদাবাদ সংলগ্ন যাত্রাবাড়ী মোড় থেকে শুরু হয়ে পটুয়াখালী সেতুর দক্ষিণ প্রান্তে শেষ হয়েছে। বাংলাদেশের সর্ববৃহৎ সেতু পদ্মা সেতু এই মহাসড়কের অংশবিশেষ। বাংলাদেশের সর্বপ্রথম এবং একমাত্র জাতীয় এক্সপ্রেসওয়ে, ঢাকা-মাওয়া-ভাঙ্গা এক্সপ্রেসওয়েও এই মহাসড়কের অন্তর্ভুক্ত। এই মহাসড়কটি এশিয়ান হাইওয়ে নেটওয়ার্ক -এর একটি অংশ।   রাস্তার বিবরণ   এন৮ মহাসড়কটি ঢাকা, মুন্সীগঞ্জ, শরীয়তপুর, মাদারীপুর, ফরিদপুর, গোপালগঞ্জ, বরিশাল, ঝালকাঠি এবং পটুয়াখালী জেলার মধ্য দিয়ে গেছে।   ঢাকা অংশ  যাত্রাবাড়ি থেকে ধলেশ্বরী সেতু পর্যন্ত মোট দুরত্ব ১৪কিমি।  আরও দেখুন  বাংলাদেশের জাতীয় মহাসড়কগুলোর তালিকা   তথ্যসূত্র   বিষয়শ্রেণী:বাংলাদেশের জাতীয় মহাসড়ক বিষয়শ্রেণী:ঢাকা জেলার সড়ক পরিবহন বিষয়শ্রেণী:মাদারীপুর জেলার সড়ক পরিবহন বিষয়শ্রেণী:বরিশাল জেলার সড়ক পরিবহন বিষয়শ্রেণী:পটুয়াখালী জেলার সড়ক পরিবহন বিষয়শ্রেণী:পটুয়াখালী
240px|240px| () {{#ifexpr:  >    |Latitude#1 () > map max().| }} {{#ifexpr: <   |Longitude#1() < map min().| }} {{#ifexpr:                  >    |Longitude#1() > map max().|}}    " above to show calc below-->     100 * ( -     {{#expr:          * ( 0  + (0 / 60)           + ( 0 / 3600) ) }}     ) / (            -  ) round 1   }}%; left: {{#expr:    + 100 * (          ) / (                -  )         +           )      + 0.5*(        + )       - 0      }} }}   |       {{#expr:          * ( 0  + (0 / 60)           + (0 / 3600) ) }}   }}       -  )        / ( - ) round 1 }}%; height: 0; width: 0; margin: 0; padding: 0;">px| |}} {{#ifexpr:  >    |Latitude#2 () > map max().| }} {{#ifexpr: <   |Longitude#2() < map min().| }} {{#ifexpr:>   |Longitude#2() > map max().|}}    " above to show calc below-->     100 * (  -       {{#expr:        * ( 0  + (0/60)         + ( 0 / 3600) ) }}     ) / (            -  ) round 1   }}%; left: {{#expr:    + 100 * (          ) / (                -  )         +  )      + 0.5*(        + )       - 0      }} }}   |     {{#expr:        * ( 0  + (0/60)         + (0 / 3600) ) }}   }}       -  )        / ( - ) round 1 }}%; height: 0; width: 0; margin: 0; padding: 0;">| |}} {{#ifexpr:  >    |Latitude#3 () > map max().| }} {{#ifexpr: <   |Longitude#3() < map min().| }} {{#ifexpr:>   |Longitude#3() > map max().|}}    " above to show calc below-->     100 * (  -       {{#expr:        * ( 0  + (0/60)         + ( 0 / 3600) ) }}     ) / (            -  ) round 1   }}%; left: {{#expr:    + 100 * (          ) / (                -  )         +  )      + 0.5*(        + )       - 0      }} }}   |     {{#expr:        * ( 0  + (0/60)         + (0 / 3600) ) }}   }}       -  )        / ( - ) round 1 }}%; height: 0; width: 0; margin: 0; padding: 0;">| |}} {{#ifexpr:  >    |Latitude#4 () > map max().| }} {{#ifexpr: <   |Longitude#4() < map min().| }} {{#ifexpr:>   |Longitude#4() > map max().|}}    " above to show calc below-->     100 * (  -       {{#expr:        * ( 0  + (0/60)         + ( 0 / 3600) ) }}     ) / (            -  ) round 1   }}%; left: {{#expr:    + 100 * (          ) / (                -  )         +  )      + 0.5*(        + )       - 0      }} }}   |     {{#expr:        * ( 0  + (0/60)         + (0 / 3600) ) }}   }}       -  )        / ( - ) round 1 }}%; height: 0; width: 0; margin: 0; padding: 0;">| |}} ()
গ্যার‍্যাম্বা জাতীয় উদ্যান আফ্রিকার গণতান্ত্রিক কঙ্গো প্রজাতন্ত্রের ওরিয়েন্টাল প্রদেশের অন্তর্গত, ১৯৩৮ সালে স্থাপিত একটি উদ্যান। আফ্রিকার প্রাচীনতম উদ্যানগুলির অন্যতম এই উদ্যানটি ১৯৮০ সালে ইউনেস্কো বিশ্ব ঐতিহ্যবাহী স্থান হিসেবে তালিকাভুক্ত হয়।   তথ্যসূত্র    বহিঃসংযোগ        বিষয়শ্রেণী:১৯৩৮-এ আফ্রিকায় প্রতিষ্ঠা বিষয়শ্রেণী:আফ্রিকান পার্ক (সংগঠন) বিষয়শ্রেণী:গণতান্ত্রিক কঙ্গো প্রজাতন্ত্রের জাতীয় উদ্যান বিষয়শ্রেণী:১৯৩৮-এ প্রতিষ্ঠিত সুরক্ষিত এলাকা বিষয়শ্রেণী:বিপদাপন্ন বিশ্ব ঐতিহ্যবাহী স্থান বিষয়শ্রেণী:গণতান্ত্রিক কঙ্গো প্রজাতন্ত্রে বিশ্ব ঐতিহ্যবাহী স্থান
শ্রুতি মিশ্র একজন ভারতীয় ব্যাডমিন্টন খেলোয়াড়। ওনার জন্ম ২০০২ সালের ১৩ই আগস্ট। তিনি সুচিত্রা ব্যাডমিন্টন একাডেমির সাথে যুক্ত।  ২০২৪ সালের ব্যাডমিন্টন এশিয়া টিম চ্যাম্পিয়নশিপে স্বর্ণপদক জয়ী ভারতীয় মহিলা দলে তিনি অংশ গ্রহণ করেছিলেন। শ্রুতি মিশ্র ভারতের ২০২২ সাল এবং ২০২৪ সালের উবার কাপ দলের অংশ ছিলেন।   পটভূমি  শ্রুতি মিশ্র ভারতের উত্তর প্রদেশে ১৩ই আগস্ট ২০০২ সালে  জন্মগ্রহণ করেন। মাত্র ছয় বছর বয়সে, তাঁর বাবার দ্বারা ব্যাডমিন্টন খেলতে বাধ্য হওয়ার পর, তিনি কেডি সিং বাবু স্টেডিয়ামে প্রশিক্ষণ শুরু করেন। শ্রুতি মিশ্র প্রথমে এই খেলাটি অপছন্দ করতেন, কিন্তু শেষ পর্যন্ত এটি তার আবেগে পরিণত হয়।   কর্মজীবন  ২০১৯ সালের আগস্ট মাসে, শ্রুতি মিশ্র  বুলগেরিয়ান ছোটদের আন্তর্জাতিক বা জুনিয়র ইন্টারন্যাশনালে তার প্রথম আন্তর্জাতিক খেতাব জিতে নেন। ২০২২ সালের গোড়ার দিকে, মহিলাদের ওড়িশা ওপেন চ্যাম্পিয়নশিপে তিনি সংযোজিতা ঘোরপাড়ের সাথে দ্বৈতে বা ডাবলসে দ্বিতীয় স্থানাধিকারী জুটি ছিলেন। ২০২৩ সালের অক্টোবরে, তিনি বেঙ্গালুরুতে ইন্ডিয়া ইন্টারন্যাশনালের চূড়ান্ত পর্যায়ে পৌঁছেছিলেন এবং দ্বিতীয় স্থানাধিকারী হয়েছিলেন। কয়েক মাস পর, তিনি এবং তার সঙ্গী প্রিয়া কনজেংবাম ২০২৩ সালের জাতীয় ব্যাডমিন্টন চ্যাম্পিয়নশিপ জেতার পর মহিলা দ্বৈতে বা ডাবলসে জাতীয় চ্যাম্পিয়ন হন।   অর্জনসমূহ    বিডব্লিউএফ ওয়ার্ল্ড ট্যুর (১ রানার-আপ)  বিডব্লিউএফ ওয়ার্ল্ড ট্যুর, ঘোষিত হয়েছিল ১৯ মার্চ ২০১৭ তারিখে এবং বাস্তবায়িত হয়েছিল ২০১৮ সালে। এটি হল ব্যাডমিন্টন ওয়ার্ল্ড ফেডারেশন (বিডব্লিউএফ) কর্তৃক অনুমোদিত অভিজাত ব্যাডমিন্টন নক্আউট প্রতিযোগিতার একটি ক্রম বা সিরিজ। বিডব্লিউএফ বিশ্ব ভ্রমণ বা ওয়ার্ল্ড ট্যুর বিভিন্ন স্তরে বিভক্ত যেগুলি হল ওয়ার্ল্ড ট্যুর ফাইনাল , সুপার ১০০০, সুপার ৭৫০, সুপার ৫০০, সুপার ৩০০ (এইচএসবিসি ওয়ার্ল্ড ট্যুরের অংশ), এবং বিডব্লিউএফ ট্যুর সুপার ১০০।  মহিলাদের ডাবলস বছর টুর্নামেন্ট স্তর অংশীদার প্রতিপক্ষ স্কোর ফলাফল ২০২২ ওড়িশা ওপেন সুপার ১০০ সংযোজিতা ঘোরপাড়ে ট্রিসা জলি গায়ত্রী গোপীচাঁদ ১২–২১, ১০–২১ রানার-আপ   বিডব্লিউএফ আন্তর্জাতিক চ্যালেঞ্জ/সিরিজ (১টি শিরোপা, ১টি রানার-আপ)  মহিলাদের ডাবলস বছর টুর্নামেন্ট অংশীদার প্রতিপক্ষ স্কোর ফলাফল ২০২৩ (১) ইন্ডিয়া ইন্টারন্যাশনাল প্রিয়া কনজেংবাম মিকু শিগেতা মায়া তাগুচি ২১–১৭, ১৮–২১, ১৫–২১ রানার-আপ ২০২৪ (১) ইন্ডিয়া ইন্টারন্যাশনাল প্রিয়া কনজেংবাম আরতি সারা সুনীল বর্ষিণী বিশ্বনাথ শ্রী ২১–১৮, ২১–১৩ বিজয়ী    বিডব্লিউএফ আন্তর্জাতিক চ্যালেঞ্জ ক্রীড়া-প্রতিযোগিতা   বিডব্লিউএফ আন্তর্জাতিক শ্রেণী ক্রীড়া-প্রতিযোগিতা   বিডব্লিউএফ ফিউচার শ্রেণী ক্রীড়া-প্রতিযোগিতা   বিডব্লিউএফ জুনিয়র ইন্টারন্যাশনাল (১টি শিরোপা)  মিশ্র দ্বৈত বছর টুর্নামেন্ট অংশীদার প্রতিপক্ষ স্কোর ফলাফল ২০১৯ বুলগেরিয়ান জুনিয়র ইন্টারন্যাশনাল এডউইন জয় ব্র্যান্ডন ইয়াপ অ্যাবিগেল হ্যারিস ২১–১৪, ২১–১৭ বিজয়ী    বিডব্লিউএফ জুনিয়র আন্তর্জাতিক গ্র্যান্ড প্রিক্স টুর্নামেন্ট   বিডব্লিউএফ  জুনিয়র আন্তর্জাতিক চ্যালেঞ্জ টুর্নামেন্ট   বিডব্লিউএফ জুনিয়র আন্তর্জাতিক সিরিজ টুর্নামেন্ট   বিডব্লিউএফ জুনিয়র ফিউচার সিরিজ টুর্নামেন্ট   তথ্যসূত্র    বহিঃসংযোগ      Shruti Mishra at BWFBadminton.com  বিষয়শ্রেণী:২১শ শতাব্দীর ভারতীয় নারী বিষয়শ্রেণী:ভারতীয় জাতীয় ব্যাডমিন্টন চ্যাম্পিয়ন বিষয়শ্রেণী:উত্তরপ্রদেশের নারী ক্রীড়াবিদ বিষয়শ্রেণী:ভারতীয় নারী ব্যাডমিন্টন খেলোয়াড় বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি
{{safesubst:db-deleted |namespace     =  |target        =  |nowelcome     =  |header        =  |header-text   =  |wizard        = yes |text          = আপনার তৈরি করা পাতা : উইকিপিডিয়া থেকে দ্রুত মুছে ফেলা হয়েছে। এটি দ্রুত মুছে ফেলার মানদণ্ডের ধারা স১১ এর অধীনে করা হয়েছে, কারণ পৃষ্ঠাটি দ্ব্যর্থহীন বিজ্ঞাপন বলে মনে হয়েছে যা শুধুমাত্র একটি কোম্পানি, গোষ্ঠী, পণ্য, পরিষেবা, ব্যক্তি বা দৃষ্টিভঙ্গি প্রচার করে এবং এটিকে বিশ্বকোষীয় মানে আনার জন্য পুরো পুনর্লিখন প্রয়োজন ছিল। আরও তথ্যের জন্য অনুগ্রহ করে স্প্যাম এবং উইকিপিডিয়া:প্রায়শ জিজ্ঞাসিত প্রশ্ন/সংগঠন নির্দেশিকা পড়ুন। |rfudlink      = no  }}
thumb|900px|হাল্লেলুইয়াহ্ আধুনিক হিব্রুতে লেখা। হাল্লেলুইয়াহ্ () বা হাল্লিলূয়া হলো হিব্রু আবেগসূচক পদ, এবং এটি ঈশ্বরের প্রতি কৃতজ্ঞতা প্রকাশে ব্যবহৃত হয়। এটিকে তানাখ (গীতসংহিতা গ্রন্থ)-এ চব্বিশ, দ্বিতীয় বিবরণ সম্পর্কিত ধর্মপুস্তকসমূহে দুই এবং খ্রিস্টান প্রকাশিত বাক্যে চার বার ব্যবহার করা হয়েছে।  শব্দগুচ্ছটি ইহুদিধর্মে হল্লেল প্রার্থনার অংশ হিসেবে ও খ্রিস্টান প্রার্থনায় ব্যবহৃত হয়, যেখানে আদিকাল থেকেScott Nash, "Hallelujah" in Mercer Dictionary of the Bible (Mercer University Press 1990 ), p. 355 এটি বিভিন্ন উপায়ে লিটার্জিতে ব্যবহৃত হয়,  বিশেষ করে ক্যাথলিক মণ্ডলী, লুথরীয় মণ্ডলী এবং পূর্বদেশীয় সনাতনপন্থী মণ্ডলী,Andrew McGowan, "Alleluia" in The New Scm Dictionary of Liturgy and Worship (Hymns Ancient & Modern 2002 ), p. 6 যার মধ্যে তিনটি ল্যাটিন রূপ অ্যালেলুইয়া ব্যবহার করে যা বিকল্প গ্রীক প্রতিবর্ণীকরণের উপর ভিত্তি করে।   তথ্যসূত্র    বহিঃসংযোগ      বিষয়শ্রেণী:খ্রিস্টান প্রার্থনা বিষয়শ্রেণী:ইহুদি প্রার্থনা এবং আচারের পাঠ্য বিষয়শ্রেণী:খ্রিস্টান আচরণ ও অভিজ্ঞতা বিষয়শ্রেণী:ইহুদি আইন ও আচার অনুষ্ঠান